Сателит - Википедија

# Сателит

### Од Википедија, слободна енциклопедија

Уметничка претстава на Плутон (во позадина) и Харон (во преден план). Плутон, долго време се сметал за планета, но 2006 е рекласифициран како џуџеста планета

Сателит се нарекува било кој објект кој орбитира (кружи) околу некој друг објект. Сателитите можат да бидат направени од човекот (вештачки) или да претставуваат природна појава, како што се Месечината, астероидите, планетите, ѕвездите, па дури и галаксиите.

Сите објекти кои припаѓаат на нашиот сончев систем, вклучително и Земјата и Сонцето, се сателити или на некоја планета, или на Сонцето, или на галактичкиот центар на Млечниот пат.

Понекогаш не е едноставно да се определи за едно множество на објекти кој на кого му е сателит. Бидејќи сите тела кои имаат маса се под влијание на гравитација:гравитациони сили, движењето на примарниот објект исто така е под влијание на сателитот. Ако два објекта се со приближно иста маса, се вели дека се работи за бинарен систем а не за систем примарен објект - сателит; екстремен случај на бинарен систем 'двојниот астероид'. Како општ критериум за оценка дали еден објект е сателит или не на друг објект се зема нивниот центар на маса, познат како Барицентар. Објектот до во чија внатрешност се наоѓа центарот на маса велиме дека е примарен објект а за другиот објект велиме дека е сателит. Еден друг пример, далеку попознат, е примерот на џуџестата планета Плутон и нејзиниот придружник Харон. Многумина веруваат дека Харон е сателит на Плутон, но тоа е дискутабилно, бидејќи нивните маси се приближно еднакви а нивниот барицентар не се наоѓа во внатрешноста на ниту еден од нив, па според тоа некои велат дека Плутон и Харон се членови на еден двоен систем од планети.

Преземено од "http://mk.wikipedia.org../../../%D1%81/%D0%B0/%D1%82/%D0%A1%D0%B0%D1%82%D0%B5%D0%BB%D0%B8%D1%82.html"

Категории: Вселена | Сателити

##### Views

- Статија
- Разговор
- Тековна верзија

##### Пребарај